पाएं अपने शहर की ताज़ा ख़बरें और फ्री ई-पेपरडाउनलोड करें
सदर अस्पताल परिसर स्थित जीएनएम गर्ल्स हॉस्टल में संचालित डेडीकेटेड कोविड केयर सेंटर का निरीक्षण सोमवार को एडिशनल कलेक्टर शशिशेखर चौधरी, वरीय स्थापना उप समाहर्ता सुधीर कुमार, सिविल सर्जन डॉ. अखिलेश्वर प्रसाद सिंह , डीएस डॉ. आरके वर्मा ने किया। सभी ने भर्ती मरीजों से बातचीत की। निरीक्षण के क्रम में 14 जीएनएम व पारा मेडिकल कर्मी के अनुपस्थित रहने पर नाराजगी जाहिर करते हुए सभी से स्पष्टीकरण मांगने का निर्देश दिया। उन्होंने कहा मरीजों की सेवा ही सबसे बड़ा धर्म है। इसमें कोताही बरतने वाले कर्मियों को बख्शा नही जाएगा। निरीक्षण के क्रम में ऐसे कई मरीज मिले जो पिछले आठ-दस दिनों से भर्ती हैं। जबकि सभी का ऑक्सीजन लेवल सामान्य पाया गया। ऐसे चिन्हित 24 मरीजों को डिस्चार्ज कर होम आइसोलेशन या प्रखंड स्तरीय आइसोलेशन सेंटर में भेजने का निर्देश दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn